ARRAIZ BARBADILLO (EH Bildu, 2014-06-26):
Arratsalde on berriro.
Aipamen zehatzari erantzunez, esan behar dut gauza bat.
Mi respeto a los milicianos socialistas que combatieron contra las tropas franquistas, pero yo, mis críticas, mi profunda crítica, lo más profunda que he podido, no se lo hacía a ellos ni mucho menos. Se lo hacía a los dirigentes del Partido Socialista, a aquellos que cogieron el timón del partido en el congreso de (...), y que han vendido la idea del socialismo, han vendido a la clase trabajadora española.
Era para ellos, era para ustedes esa crítica y no para esos milicianos.
Beste alde batetik, EAJko legebiltzarkide guztioi, agian ez duzue aukerarik izan gure zuzenketa irakurtzeko. Normala da eta irakurri nahi dizuet ezagutzeko zer dioen.
Gure zuzenketak hala dio: "Eusko Legebiltzarrak bertan ordezkatuta dauden euskal herritarren borondate politikoa gaurkotzeko asmoa adieraziz, Espainiar Estatuari Euskal Herriari dagokion nazio izaera eta ondorioz, nazio eskubideen aitortza eta errespetua eskatzen dizkio".
Hori da gaur hona ekarri duguna eta Egibar jaunak esaten digu ez dela ez momentua, ez tokia honi baiezkoa emateko. Hori da ulertu dudana. Berak azaldu beharko du zein den momentua, eta ea hori ez dagoen lotuta beste kalkulu mota batzuekin eta ea hau ere ez den tokia horretaz hitz egiteko edo halako adierazpen bat egiteko eta zergatik ez den, eta hau ez baldin bada zein da? Eusko Legebiltzarra ez baldin bada, zein da horretaz hitz egiteko eta hori bultzatzeko tokia?
Hori dela eta pentsatu beharko dugu ea zertarako nahi ditugun ponentziak. Gogoratzen dut legealdia hasieran EAJko legebiltzarkide batek esan zuela, uste dut gazte gaien inguruan eta ponentzia bat sortzeko asmoa geneukanean, esan zuela norbaitek gauza batekin zer egin ez dakienean ponentzia bat sortzea proposatzen duela.
Ba, beno, behintzat etxe honetan gehiago ditugu, baina besteak beste, baditugu bake eta elkarbizitza demokratikorako ponentzia bat, ia urtebetez bildu gabe eta gero badaukagu autogobernu ponentzia bat eta ez dakigu ondorio hori atera behar dugun ea gauza batekin zer egin ez dakigunean ponentzia bat asmatzen den horretarako.
Nik uste dut Euskal Herria egoera honetan, gaur egun gauden egoera honetan kontuan hartua Espainiar Estatua ere zein egoeran dagoen, eta nik uste dut guztiok ikusten dugula Espainiar Estatua deskonposizio egoera batean dagoela, kontuan hartuta Katalunian zer gertatzen ari den, nik uste dut Euskal Herrian ere eztabaidatzeko eta pausuak ematen hasteko momentua dela. Bakoitzak egin ditzake kalkulu elektoralisten gainetik, nik uste dut orain dela momentua horretaz hitz egiteko eta Katalunian egiten ari dena ere hemendik bultzatzeko gure prozesuaren bitartez.
Lehenengo egunean lehendakariak esan zuen pazientziak muga bat duela Rajoy gobernuarekiko, eta alde horretatik eta gogaituta zegoela eta gu ados gaude, EH Bildun ados gaude, gogaituta egoteko arrazoiak badaude errespetatzen ez gaituztelako.
Ez gaituzte aitortzen eta ez gaituzte errespetatzen. Eta zure pazientzia eta zure duintasuna ez dira zureak, zu gure ordezkari instituzionala zaren heinean guztionak direlako eta pazientzia horrek muga bat zeukan, amaitu da epea.
Bada garaia pausuak ematen hasteko eta ez baldin bada hau tokia esaguzue zein den, baina gu prest gaude zuekin batera eta prest dagoen edonorekin batera bide hori egiteko.
Eskerrik asko.